CELEX: 62014CN0493
Language: fi
Date: 2014-11-06 00:00:00
Title: Asia C-493/14: Ennakkoratkaisupyyntö, jonka Bundesfinanzgericht – Außenstelle Linz (Itävalta) on esittänyt 6.11.2014 – Dilly’s Wellnesshotel GmbH

9.2.2015   
            
            
               FI
            
            
               Euroopan unionin virallinen lehti
            
            
               C 46/21
            
         Ennakkoratkaisupyyntö, jonka Bundesfinanzgericht – Außenstelle Linz (Itävalta) on esittänyt 6.11.2014 – Dilly’s Wellnesshotel GmbH
   (Asia C-493/14)
   (2015/C 046/26)
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Bundesfinanzgericht – Außenstelle Linz
   
      Pääasian asianosaiset
   
   
      Valittaja: Dilly’s Wellnesshotel GmbH
   
      Muu osapuoli: Finanzamt Linz
   
      Ennakkoratkaisukysymykset
   
   
               1)
            
            
               Onko unionin oikeuden kanssa ristiriidassa se, että tukiohjelmaan sovelletaan asetuksen (EY) N:o 800/2008 (1) (ryhmäpoikkeusasetus) 25 artiklassa säädettyä erityismenettelyä, jolloin tukiohjelma on vapautettu SEUT 108 artiklan 3 kohdan mukaisesta ilmoitusvelvollisuudesta, mutta siinä ei noudateta asetuksen N:o 800/2008 I luvussa säädettyjä eri velvoitteita eikä siinä viitata myöskään millään tavalla ryhmäpoikkeusasetukseen?
            
         
               2)
            
            
               Onko unionin oikeuden kanssa ristiriidassa se, että tukiohjelma perustuu ryhmäpoikkeusasetuksen 25 artiklan mukaiseen ympäristönsuojelutukiin sovellettavaan erityismenettelyyn, vaikka II luvussa säädetyt edellytykset – eli ryhmäpoikkeusasetuksen 17 artiklan 1 kohdassa tarkoitettujen ympäristönsuojelutoimenpiteiden tai energiansäästötoimenpiteiden edistäminen – eivät täyty?
            
         
               3)
            
            
               Onko unionin oikeus esteenä sellaisille kansallisille säännöille, joihin ei sisälly mitään ajallista rajoitusta eikä myöskään mitään viittausta vapauttamisilmoituksessa ilmoitettuun ajanjaksoon, minkä seurauksena ryhmäpoikkeusasetuksen 25 artiklan 3 kohdassa edellytetty energiaveron palautuksen rajoittaminen kymmeneen vuoteen ilmenee ainoastaan vapauttamisilmoituksesta?
            
         
      (1)  Tiettyjen tukimuotojen toteamisesta yhteismarkkinoille soveltuviksi perustamissopimuksen 87 ja 88 artiklan mukaisesti 6.8.2008 annettu komission asetus (EY) N:o 800/2008 (yleinen ryhmäpoikkeusasetus) (EUVL L 214, s. 3).